Հավելված N 176

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԼՈՌՈՒ ՄԱՐԶԱՅԻՆ ԿԵՆՏՐՈՆԻ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) Լոռու մարզային կենտրոնի (այսուհետ՝ Կենտրոն) պետ (այսուհետ՝ Կենտրոնի պետ) (ծածկագիրը՝ 70-26.22-Ղ3-1)**1.2.** **Ենթակա և հաշվետու է**  Կենտրոնի պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Կենտրոնի պետին անմիջական ենթակա և հաշվետու են Կենտրոնի աշխատողները․  **1.4. Փոխարինող պաշտոնի կամ պաշտոնների անվանումները** Կենտրոնի պետի բացակայության դեպքում նրան փոխարինում է Կենտրոնի գլխավոր տեսուչը.  **1.5. Աշխատավայրը** Հայաստան, Լոռու մարզ, ք. Վանաձոր, Դ․Դեմիրճյան 4 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. վերահսկողություն է իրականացնում մարզի տարածքում անասնաբուժական գործունեության, հանրապետությունում կենդանիների վարակիչ ու ոչ վարակիչ հիվանդությունների դեմ պայքարի համալիրում հակաանասնահամաճարակային և անասնաբուժասանիտարական կանխարգելիչ և հարկադիր միջոցառումների, սերոմոնիթորինգի աշխատանքների նկատմամբ. 2. վերահսկողություն է իրականացնում մարզի տարածքում հակաանասնահամաճարակային միջոցառումների իրականացման համար անհրաժեշտ անասնաբուժական միջոցների, անասնաբուժական դեղամիջոցների պահպանման, բաշխման, օգտագործման, իրացման, վաճառքի գործընթացների նկատմամբ. 3. վերահսկողություն է իրականացնում մարզի տարածքում գյուղատնտեսական կենդանիների հաշվառման և համարակալման, արհեստական սերմնավորման, բոնիտավորման աշխատանքների իրականացման, կենդանիների պահվածքի, անասնապահական շինությունների զոոհիգիենիկ և անասնաբուժասանիտարական նորմերի պահպանման նկատմամբ. 4. վերահսկողություն է իրականացնում մարզի տարածքում բույսերի պաշտպանության միջոցների և պարարտանյութերի արտադրության, պահպանման, փոխադրման, իրացման, վաճառքի, օգտագործման գործընթացներում բուսասանիտարական կանոնների և նորմերի պահանջների կատարման նկատմամբ. 5. վերհսկողություն է իրականացնում մարզի տարածքում Հայաստանի Հանրապետությունում պետական գրանցում չստացած, օգտագործումից հանված, ժամկետանց և արգելված, բնակչության առողջության և շրջակա միջավայրի համար վտանգավոր բույսերի պաշտպանության միջոցների իրացման, օգտագործման, վաճառքը բացառելու նկատմամբ. 6. վերահսկողություն է իրականացնում իրավաբանական և ֆիզիկական անձանց հողային, արտադրական, առևտրային, պահեստային տարածքներում և կարգավորվող առարկաներում բույսերի պաշտպանությանն ուղղված միջոցառումների նկատմամբ. 7. վերահսկողություն է իրականացնում սննդամթերքի, անասնաբուժական և բուսասանիտարական ենթահսկման ապրանքների ոչնչացման կամ օգտահանման գործընթացների նկատմամբ. 8. ապահովում է մարզի տարածքում սննդամթերքի, անասնաբուժական և բուսասանիտարական ենթահսկման ապրանքների արտադրության, պահպանման, տեղափոխման, իրացման, վաճառքի, կենդանիների աճեցման, պահման, փոխադրման, իրացման, վաճառքի, սպանդի, վերամշակման փուլերի և այդ գործընթացներում տնտեսավարողների գործունեության դիտարկումների, մշտադիտարկումների, ստուգումների իրականացման աշխատանքները. 9. ապահովում է բույսերի կարանտին վնասակար և կարգավորվող ոչ կարանտին օրգանիզմներ հայտնաբերելու և դրանց հետագա տարածումը կանխարգելելու նպատակով բուսասանիտարական մշտադիտարկման իրականացումը․ 10. ապահովում է մարզի տարածքում բուսասանիտարական ենթահսկման ապրանքներ արտադրող, իրացնող, փոխադրող, ներմուծող և արտահանող ֆիզիկական և իրավաբանական անձանց պետական բուսասանիտարական հաշվառման աշխատանքները (ռեգիստրը). 11. ապահովում է մարզի տարածքում անասնաբուժության, սննդամթերքի և կերի անվտանգության, բուսասանիտարիայի բնագավառներում Հայաստանի Հանրապետության օրենսդրությամբ սահմանված պահանջների խախտումների դեպքերում սննդամթերքի, սննդամթերքի հետ շփվող նյութերի, անասնաբուժական և բուսասանիտարական ենթահսկման ապրանքների արտադրություն, պահպանում, տեղափոխում, իրացում, վաճառք, կենդանիներ աճեցնող, փոխադրող, իրացնող, կենդանիների սպանդ իրականացնող անձանց գործունեության, տեխնոլոգիական սարքավորումների օգտագործման, շահագործման և տեխնոլոգիական գործընթացների կասեցման կամ արգելման, բացահայտված խախտումները և թերությունները վերացնելու նպատակով պարտադիր կատարման հանձնարարականների, առաջադրանքների սահմանման, արտադրանքի իրացման կասեցման կամ արգելման, խախտումների վերացման կարգադրագրերի արձակման, օրենքով սահմանված կարգով վարչական պատասխանատվության միջոցների կիրառումը. 12. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Կենտրոնի մասնակցությունը. 13. ապահովում է մնացորդային նյութերի հսկողության նպատակով նմուշառման և լաբորատոր փորձաքննության ներկայացման աշխատանքները․ 14. ապահովում է մարզի տարածքում պեստիցիդների նմուշառումների իրականացման և լաբորատոր փորձաքննության ներկայացման աշխատանքները. 15. ապահովում է տնտեսավարող սուբյեկտների հաշվառման, խորհրդատվության տրամադրման աշխատանքների իրականացումը, ինչպես նաև ապահովում է ռեեստրներում գրանցման աշխատանքներին Կենտրոնի մասնակցությունը. 16. ապահովում է անասնաբուժական ուղեկցող փաստաթղթերի և արտահանման համար պահանջվող համապատասխանության տեղեկանքների 8-րդ ձև տրամադրման աշխատանքների իրականացումը և դրանց նկատմամբ վերահսկողություն է իրականացնում. 17. ապահովում է մարզի տարածքում և Տեսչական մարմնի կողմից ստացված տեղեկատվությանը, բողոքներին, թեժ գծին ստացված զանգերին արձագանքման աշխատանքների իրականացումը. 18. ապահովում է մարզի տարածքում և մարզի տարածքից դուրս պետական, տեղական և ինքնակառավարման մարմինների կազմակերպությունների, ֆիզիկակական և իրավաբանական անձանց հետ աշխատանքային գործակցության և փաստաթղթաշրջանառության իրականացումը. 19. ապահովում է սննդամթերք տեղափոխող փոխադրամիջոցների համար սանիտարական անձնագրերի տրամադրման աշխատանքները. 20. կատարված աշխատանքների վերաբերյալ համապատասխան տեղեկատվություն և /կամ հաշվետվություններ է ներկայացնում Տեսչական մարմնի ղեկավարին. 21. մասնակցում է սննդամթերքի արտադրության բնագավառում վտանգի աղբյուրի վերլուծության և հսկման կրիտիկական կետերի ներդրման աջակցության և ներդրված համակարգի նկատմամբ պետական վերահսկողության իրականացման աշխատանքներին.     **Իրավունքները՝**   * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Կենտրոնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * Տեսչական մարմնի կառուցվածքային ստորաբաժանումներից պահանջել պետական վերահսկողության շրջանակներում բացահայտված խախտումներին արագ արձագանքում ապահովելու նպատակով անհրաժեշտ տեղեկություններ և նյութեր, ինչպես նաև Տեսչական մարմնում մշակվող իրավական ակտերի նախագծերի պատճեններ․ * մասնակցել Կենտրոնի իրավասությանը վերապահված գործառույթներին, գործունեության ոլորտին առնչվող ծրագրերի, նախագծերի մշակման աշխատանքներին, քննարկվող հարցերի վերաբերյալ ներկայացնել մասնագիտական դիրքորոշում․ * սննդամթերքի անվտանգության ապահովման նպատակով ստուգումների անցկացման ընթացքում տնտեսավարող սուբյեկտից պահանջել ստուգման նպատակներին անմիջականորեն առնչվող փաստաթղթեր, տվյալներ և այլ տեղեկություններ, բացատրություններ, տեղեկանքներ, ինչպես նաև վերցնել փաստաթղթեր, կրկնօրինակներ, լուսապատճեններ, իրեր, փորձանմուշներ և այլ անհրաժեշտ նյութեր, որոնք անմիջականորեն առնչվում են ստուգման նպատակներին և չեն խոչընդոտում տնտեսավարող սուբյեկտի բնականոն աշխատանքին. * օրենքով նախատեսված դեպքերում տնտեսվարող սուբյեկտի ներկայացուցչի մասնակցությամբ անարգել մուտք գործել գրասենյակային, արտադրական, պահեստային, լաբորատոր և այլ ստորաբաժանումներ ու տարածքներ․ * Կենտրոնի աշխատողներից պահանջել իրենց վերապահված լիազորությունների կատարմանն առնչվող փաստաթղթեր, տվյալներ, բացատրություններ, տեղեկանքներ, պարտականությունների կատարման համար անհրաժեշտ փաստաթղթեր․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ Կենտրոնի աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու վերաբերյալ․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ աշխատանքային խմբեր կազմավորելու վերաբերյալ․ * Կենտրոնի առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * ստուգել սննդամթերքի անվտանգության, բուսասանիտարիայի և անասնաբուժության ոլորտները կանոնակարգող օրենսդրության պահանջների խախտումների վերաբերյալ քաղաքացիների նամակների (դիմումների, բողոքների) վերլուծության արդյունքները, օրենսդրության խախտումների հայտանաբերման դեպքում տալ դրանց վերացմանն ուղղված համապատասխան հանձնարարականներ. * դիտարկվող սուբյեկտին սննդամթերքի անվտանգության, անասնաբուժության կամ բուսասանիտարիայի վերաբերյալ Հայաստանի Հանրապետության օրենսդրության համապատասխան պահանջների խախտման մասին նախազգուշացնել, բացահայտված խախտումները վերացնելու վերաբերյալ տալ համապատասխան հանձնարարականներ և դրանց կատարման համար սահմանել ժամկետներ և իրականացնել իրավիճակից բխող համապատասխան գործողություններ. * դիտարկման ընթացքում սննդամթերքի, սննդամթերքի հետ անմիջական շփման մեջ գտնվող նյութերի մակնշմանը և պիտանիության ժամկետին ներկայացվող պահանջներին անհամապատասխանության հայտնաբերման դեպքում կասեցնել իրացումը (վաճառքը) և ցուցումներ տրամադրել հայտնաբերված անհամապատասխանությունները վերացնելու վերաբերյալ․ * պետական վերահսկողության իրականացման ժամանակ արձանագրված խախտումների և անհամապատասխանությունների վերացման ուղղությամբ տալ անհարժեշտ հանձնարարականներ, կարգադրագրեր՝ առաջադրելով անհրաժեշտ միջոցառումների և գործողությունների պարտադիր կատարում․ * առաջարկություններ ներկայացնել ստուգում նշանակող պետական մարմնի ղեկավարությանը` վարչական կամ քրեական պատասխանատվություն առաջացնող ստուգման շրջանակներում բացահայտված չարաշահումների և այլ խախտումների կապակցությամբ համապատասխան միջոցներ ձեռնարկելու համար. * անասնահամաճարակային մշտադիտարկումների իրականացման արդյունքում հայտնաբերված անհամապատասխանությունների, օրենսդրության պահանջների խախտումներ հայտնաբերելու դեպքում ներկայացնել դրանց վերացմանն ուղղված անհրաժեշտ միջոցառումների և գործողությունների պարտադիր կատարման ենթակա առաջադրանք․ * վտանգավոր սննդամթերքի, սննդամթերքի հետ անմիջական շփման մեջ գտնվող վտանգավոր նյութերի հայտնաբերման դեպքում այդ նյութերի ամբողջ խմբաքանակը շուկայից հետ կանչել․ * հետևել պետական, տեղական և ինքնակառավարման մարմինների կազմակերպությունների, ֆիզիկական և իրավաբանական անձանց հետ աշխատանքային գործակցության և փաստաթղթաշրջանառության իրականացմանը աշխատանքներին, անհրաժեշտության դեպքում, մեթոդական ցուցումներ տրամադրել․ * ուսումնասիրել բույսերի կարանտին վնասակար և կարգավորվող ոչ կարանտին օրգանիզմներ հայտնաբերելու և դրանց հետագա տարածումը կանխարգելելու նպատակով բուսասանիտարական մշտադիտարկման արդյունքները, խնդիրների, օրենքով սահմանված պահանջների խախտումների հայտնաբերման դեպքում Տեսչական մարմնի ղեկավարին ներկայացնել դրանց լուծման տարբերակներ՝ համապասխան հիմնավորումներով և անհրաժեշտ փաստաթղթերով․ * Տեսչական մարմնի ղեկավարին ներկայացնել զեկուցումներ, հաշվետվություններ՝ համապատասխան մարմիններում իր կող­մից սպա­սարկ­վող ոլորտին առնչվող, ինչպես նաև պաշտոնատար անձանց կողմից կա­տար­վող աշխատանք­նե­րի վիճակի մասին. * Կենտրոնի իրավասությանը վերապահված լիազորություններին, վերջինիս գործունեության ոլորտին առնչվող քննարկման ներկայացված գրությունների, ծրագրերի առնչությամբ ներկայացնել մասնագիտական կարծիքներ, առաջարկություններ և առարկություններ․ * Կենտրոն հասցեագրված քաղաքացիների դիմում-բողոքների առնչությամբ տրամադրել մասնագիտական պարզաբանումներ․ * ուսումնասիրել Տեսչական մարմնի և իր կողմից ղեկավարվող կառուցվածքային ստորաբաժանման գործառույթները կանոնակարգող և գործառույթների իրականացմանն առնչվող իրավական ակտերը, հակասությունների, բացթողումների հայտնաբերման դեպքում ներկայացնել առաջարկություններ դրանց վերացման, օրենսդրության կատարելագործման վերաբերյալ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն  **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` չորս տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Բողոքների բավարարում 5. Ժամանակի կառավարում 6. Ելույթների նախապատրաստում և կազմակերպում 7. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն:  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |